Die Suid-Afrikaanse Poskantoor sê miljoene agterstallige posstukke hoop op, met die staking in dié diens wat net nie wil end kry nie.
Ondanks die bestuur se versekering dat deeltydse werkers glo ophou staak het, is kliënte in Pretoria en Centurion weggewys. Die Poskantoorbestuur sê 400 deeltydse werkers, wat deelgeneem het aan die onwettige staking, is in die pad gesteek en dat hulle spoedig die agterstand sou inhaal.